Lily Bandehy

Lily Bandehy (født 1949 i Iran) er forfatter og debattant, tidligere lærer og psykiatrisk sykepleier.http://www.utrop.no/Nyheter/Kulturnytt/27952 Hun kom til Norge som flyktning fra Iran i 1988.

 Debattant og forfatter 
Lily Bandehy er feminist og aktivist. Hun er mot barneekteskap og barnehijab.

Bandehy var politisk aktiv under både sjah- og Khomeini-regimet. Hun var i to år konsulent hos Human Rights Service.

I 2003 utga Bandehy sin første bok, selvbiografien Jeg kommer fra Iran (Kolofon forlag). Oppfølgingsboken kom i 2012, En slette av valmuer (roman, Communicatio forlag) og i 2014 ga hun ut kokeboken Smaksrike minner fra Persia, som også er oversatt til engelsk. I 2019 kom Lily Bandehy med en ny personlig roman, Smaken av kirsebær.  

Som samfunnsdebattant er Bandehy kjent gjennom sitt kritiske blikk mot religion og da spesielt islam. Hun er opprinnelig muslim, men har konvertert til kristendommen.

Hun blogger og skriver særlig om temaene ytringsfrihet og religion. I 2008 var hun med å grunnlegge organisasjonen LIM (Likestilling, integrering, mangfold) og i 2016 Ex-Muslims of Norway, der hun har vært nestleder. 

Bandehy ble i 2019 tildelt Født Fri-prisen. Lily Bandehy lanserte sin femte bok, Kvinner i islam, Islams forakt for kvinner i oktober 2021. Hun lanserte boken under politiets beskyttelse. I 2025 ga hun ut boken Hijab.

 Bibliografi 

 2003: Jeg kommer fra Iran (selvbiografi), Kolofon forlag
 2012: En slette av valmuer (roman), Communicatio forlag
 2014: Smaksrike minner fra Persia (kokebok)
 2019: Smaken av kirsebær (roman), Solum Bokvennen
 2021: Kvinner i islam, Islams forakt for kvinner (sakprosa)
 2025: Hijab (sakprosa), Solum Bokvennen

 Familie 
Hun er mor til artisten Tooji.

 Referanser 

Kategori:Iranske forfattere
Kategori:Sykepleiere
Kategori:Fødselsdato ikke oppgitt
Kategori:personer fra Fars